Cuneiform Tablet Kt c/k 1229 (AKT 9a 55)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma šu-li-ma a-na aḫ-ša-lim qí-bi-ma lá li-bi i-li-ma a-ḫu-ni a-šur-e-mu-qí me-at a-dí-i lá-qé-pu-um ša a-mì-ša-am i-tal-kà-ni da-ni-ša-ma lam-nu-šu ni-nu ú-lá-mu-un KÙ.BABBAR ša É a-bi-ni šu-ut a-na-ku a-na da-mì-iq-tim áš-ta-na-pár-šu-um um-ma a-na-ku-ma a-na ṣé-ri-a le-ru-ba-ma KÙ.BABBAR 10 ma-na bu-lá-tù ša É a-bi-ni ú a-šar lá-ak-šu-du a-na-ku KÙ.BABBAR 1 ma-na <gap> bu-la-tí-a lá-di-šu-um ú ší-tí a-ḫi-im eb-ri-im KÙ.BABBAR 1 ma-na.TA le-ri-šu-ma lu-sí-im-šu-ma a-na a-lim{ki} iš-tí-a lá-ar-dí-šu li-it-bi-a-ma li-tal-kam a-ḫi a-ta šu-ma a-wa-at-kà i-ša-me li-it-bi-a-ma ma-ṣí-li ú šu-ut li-ib-tù-qú-ni-ma a-na-kam lu-qú-ut É a-bi-ni ku-nu-a ki-ma lu ni-it-bi-a-ma lu ni-tal-kam-ma É a-bi-ni lu nu-šé-ší-ir šu-ma a-wa-at-kà lá i-ša-me-ma ma a-lúm{ki} a-na ṣé-ri i-ma-ḫa-ar a-lim{ki} mu-ùḫ-ra-šu u₄-me-e 1 ša-na-at er-ša-ni-ma ra-me-ni lá ú-ma-ša-aḫ ú a-ta e ta-wa-ni-ma a-ni-ša-am e tù-ṣa-am a-pu-tum a-dí a-lá-kà-ni šé-ep-kà a-e-ma lá ta-ša-kà-an tù-ṣí-a-ma lu-mu-un li-bi-im GAL ša a-dí ba-al-ṭá-ni a-ra-ší-a-kum a-ḫi a-ta lá-qé-pá-am le-e-ma ma-ma-an i-na É a-bi-ni lá i-ba-ší 5 ma-na AN.NA ku-nu-ki-kà ku-nu-uk a-na ma-ṣí-li pí-qí-id-ma lu-ub-lam a-ma-kam É-bi-tám lá i-na-dí ú-lá a-ta dí-ma i qí-ir-bi₄-šu nu-ší-ib ú-lá a-lim{ki} wa-dí ú-ší-ib-ma É-bi-tí <gap>